钦定古今图书集成/明伦汇编/氏族典/第501卷 > 《苏州府志》 > 陆慧晓
## 钦定古今图书集成/明伦汇编/氏族典/第501卷 > 《苏州府志》 > 陆慧晓

按《南齐书陆慧晓传》：“慧晓，字叔明，吴郡吴人也。祖万
载，侍中。父子真。慧晓清介正立，不杂交游。初应州郡
举，历诸府行参军，以母老还家，侍养十馀年不仕。太
祖辅政，除为尚书殿中郎。建元初，迁太子洗马。武陵
王晔守会稽，以慧晓为征虏功曹，历辅五政，治身清
肃。建武初，除西中郎长史，迁吏部郎，出为东海太守”，
入为五兵尚书，迁持节督南兖五州军事。